
చెన్నె: తమిళనాడు సీఎం పళనిస్వామి, పన్నీరు సెల్వం తర్వాత జయలలితకు అత్యంత విశ్వాసపాత్రుడిగా అందరి మన్ననలు అందుకున్నారు. జయలలిత అన్నాడీఎంకే పార్టీ బాధ్యతలు చేపట్టిన తర్వాత పన్నీరు సెల్వం, పళనిస్వామి, పళనియప్పన్, వైతిలిలింగమ్, విశ్వనాథన్ జయలలితకు తోడునీడగా నిలుస్తూ పంచపాండవులుగా తమిళనాట పేరు తెచ్చుకున్నారు. పళనిస్వామి ఎంజీ రామచంద్రన్ సిద్ధాంత పట్ల ఆకర్షితులై ఏఐడీఎంకేలో చేరారు. ఏఐడీఎంకేలో చీలిక వచ్చినప్పుడు జానకి రామచంద్రన్ను వ్యతిరేకిస్తూ జయలలితకు మద్దతుగా నిలిచారు. అప్పటి నుంచి తన ప్రస్ధానాన్ని కొనసాగిస్తూ కష్ట సమయాల్లో జయలలితకు అండగా నిలిచారు.పళని స్వామి తమిళనాడులోని సాలెం జిల్లాలోని ఎడప్పాడి అనే చిన్న పట్టణంలో జన్మించారు. గౌండర్ సామాజిక వర్గానికి చెందిన ఆయన అన్నాడీఎంకేలో అంచెలంచెలుగా ఎదిగారు. ఏఐడీఎంకే గెలుపోటములపై ప్రభావం చూపే రెండు సామాజిక వర్గాల్లో పళని సామాజిక వర్గం కూడా ఒకటి. ఎంజీ రామచంద్రన్ మరణానంతరం 1987లో జయలలిత ప్రభుత్వాన్ని ఏర్పాటు చేశారు. ఆ సమయంలో జయ కేబినెట్లో పళని స్వామి జాతీయ రహదారులు, చిన్నఓడరేవుల మంత్రిగా ఆయన పనిచేశారు. జయలలిత కేబినెట్లో పన్నీరు సెల్వం తర్వాతి ర్యాంక్ పళనిస్వామిదే. నాలుగు సార్లు ఎడప్పాడి నియోజకవర్గం నుంచి ఆయన ఎమ్మెల్యేగా గెలుపొందారు. వరుసగా 1989, 1991, 2011, 2016 ఎన్నికల్లో ఆయన విజయబావుటా ఎగురవేశారు. 1998లో తిరుచ్చెన్గొడె లోక్సభ స్థానం నుంచి ఆయన ఎంపీగా గెలుపొందారు. జయలలిత తన మంత్రివర్గంలో పన్నీర్ తర్వాత పళని స్వామినే ఎక్కువగా నమ్మేవారు.2016 ఎన్నికల్లో అన్నాడీఎంకే అధికారంలోకి రావడానికి పళనిస్వామి సామాజిక వర్గమే ప్రధాన కారణం. జయలలితకు వ్యతిరేకత ఉన్న కొన్ని నియోజకవర్గాల్లో కూడా పళనిస్వామి ప్రచారం పార్టీకి ఎంతగానో ఉపయోగపడింది. పళనిస్వామి సొంత జిల్లా అయిన సేలంలో మొత్తం 11 నియోజవర్గాలుంటే అందులో 10 నియోజవర్గాల్లో అన్నాడీఎంకేనే 2016 ఎన్నికల్లో విజయం సాధించింది.

chenne: tamilanadu cm palaniswamy, panneeru selvam tarvaata jayalalitaku atyanta vishwaasapaatrudigaa andari mannanalu andukunnaru. jayalalita annadienke party baadhyatalu chepattina tarvaata panneeru selvam, palaniswamy, palaniyappan, vaitililingam, vishwanathan jayalalitaku thoduneedagaa nilustuu panchapaandavulugaa tamilanaata paeru tecchukunnaaru. palaniswamy engy ramachandran siddhaanta patla aakarshitulai aidmklo cheraaru. aidmklo cheelika vachinappudu jaanaki ramachandrannu vyatirekistuu jayalalitaku maddatugaa nilichaaru. appati nunchi tana prasdhaanaanni konasaagistuu kashta samayaallo jayalalitaku andagaa nilichaaru.palani swami tamilanaadulooni salem jillaalooni edappadi ane chinna pattanamlo janminchaaru. gounder saamaajika vargaaniki chendina aayana annadienkelo anchelanchelugaa edigaaru. aidmk gelupotamulapai prabhaavam chuupee rendu saamaajika vargaallo palani saamaajika vargam kuudaa okati. engy ramachandran maranaanantaram 1987loo jayalalita prabhutvaanni erpaatu chesaru. aa samayamlo jaya kebinetlo palani swami jaateeya rahadaarulu, chinnoodarevula mantrigaa aayana panichesaaru. jayalalita kebinetlo panneeru selvam tarvaati rank palaniswaamide. naalugu saarlu edappadi niyojakavargam nunchi aayana emmelyega gelupondaaru. varusagaa 1989, 1991, 2011, 2016 ennikallo aayana vijayabavuta eguravesaaru. 1998loo tiruchengode loksabha sthaanam nunchi aayana empeegaa gelupondaaru. jayalalita tana mantrivargamlo pannir tarvaata palani swamine ekkuvagaa nammevaaru.2016 ennikallo annadienke adhikaaramloki raavadaaniki palaniswamy saamaajika vargame pradhaana kaaranam. jayalalitaku vyatirekata unna konni niyojakavargaallo kuudaa palaniswamy prachaaram paarteeki entagaano upayogapadindi. palaniswamy sonta jilla ayina selamlo mottam 11 niyojavargaalunte andulo 10 niyojavargaallo annadienkene 2016 ennikallo vijayam saadhinchindi.